ประกาศคณะกรรมการการมาตรฐานแห่งชาติประกาศคณะกรรมการการมาตรฐานแห่งชาติเรื่องหลักเกณฑ์ วิธีการ และเงื่อนไขการรับรองห้องปฏิบัติการ เพื่อให้การรับรองความสามารถห้องปฏิบัติการ เช่น ห้องปฏิบัติการทดสอบสอบเทียบ ผู้ผลิตวัสดุอ้างอิง หน่วยงานทดสอบความชำนาญ เป็นไปอย่างถูกต้อง ชัดเจนโปร่งใส และสอดคล้องกับระบบการรับรองระบบงานของสากลคณะกรรมการการมาตรฐานแห่งชาติกำหนดหลักเกณฑ์ วิธีการและเงื่อนไขในการรับรองความสามารถของห้องปฏิบัติการอาศัยอำนาจตามความในมาตรา ๒๘ และมาตรา ๒๙แห่งพระราชบัญญัติการมาตรฐานแห่งชาติ พ.ศ. ๒๕๕๑ คณะกรรมการการมาตรฐานแห่งชาติจึงประกาศหลักเกณฑ์วิธีการ และเงื่อนไขการรับรองห้องปฏิบัติการ ไว้ดังนี้๑. ผู้ยื่นคำขอที่ประสงค์จะขอรับการรับรองความสามารถห้องปฏิบัติการให้ยื่นคำขอตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด โดยต้องมีคุณสมบัติและไม่มีลักษณะต้องห้ามตามมาตรา๑๙ แห่งพระราชบัญญัติการมาตรฐานแห่งชาติ พ.ศ. ๒๕๕๑๒. สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบจะดำเนินการตรวจสอบโดยการประเมินเอกสารระบบการบริหารงานและตรวจประเมินความสามารถในการดำเนินงานตามระบบการบริหารงานของห้องปฏิบัติการในสาขาที่ขอรับการรับรองตามมาตรฐานการตรวจสอบและรับรองที่เกี่ยวข้องทั้งนี้การตรวจประเมินข้างต้นให้เป็นไปตามวิธีการตรวจสอบเพื่อการรับรองที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบประกาศกำหนด๓. คณะกรรมการรับรองห้องปฏิบัติการจะพิจารณาให้การรับรองแก่ผู้ยื่นคำขอกรณีที่ผลการตรวจสอบเป็นไปตามมาตรฐานการตรวจสอบและรับรองที่เกี่ยวข้องและสำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบจะออกใบรับรองให้แก่ผู้ยื่นคำขอตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนดอายุใบรับรองให้เป็นไปตามที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด ดังนี้๓.๑[๑]กำหนดอายุ๓ ปี โดยให้มีการตรวจติดตามผลอย่างน้อย ๑ ครั้งภายใน ๒ ปี๓.๒ กำหนดอายุ ๒ ปี โดยไม่มีการตรวจติดตามผลการตรวจติดตามผลให้เป็นไปตามวิธีการที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด๔. กรณีผู้รับใบรับรองไม่สามารถปฏิบัติตามมาตรฐานการตรวจสอบและรับรองที่เกี่ยวข้องหรือหลักเกณฑ์ วิธีการ และเงื่อนไขนี้ สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบจะพิจารณาลดสาขาการตรวจสอบและรับรอง หรือพักใช้หรือเพิกถอนการรับรอง แล้วแต่กรณี๕. ผู้รับใบรับรองต้องปฏิบัติตามพระราชบัญญัติการมาตรฐานแห่งชาติพ.ศ. ๒๕๕๑ มาตรฐานการตรวจสอบและรับรองที่เกี่ยวข้อง และเงื่อนไขดังต่อไปนี้๕.๑ ผู้รับใบรับรองต้องจัดให้มีการเปรียบเทียบผลระหว่างห้องปฏิบัติการหรือเข้าร่วมโครงการการทดสอบความชำนาญตามที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด๕.๒ กรณีที่มีการเปลี่ยนแปลงใด ๆที่มีนัยสำคัญและมีผลกระทบต่อความสามารถของห้องปฏิบัติการที่ได้รับการรับรอง เช่นบุคลากร เครื่องมือทดสอบ วิธีทดสอบ ต้องแจ้งให้สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบแล้วแต่กรณี ทราบภายใน ๑๕ วันทั้งนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป[๒]ประกาศณ วันที่ ๒๙ กรกฎาคม พ.ศ. ๒๕๕๔ไตรรงค์สุวรรณคีรีรองนายกรัฐมนตรีประธานกรรมการการมาตรฐานแห่งชาติประกาศคณะกรรมการการมาตรฐานแห่งชาติฉบับที่ ๑ (พ.ศ. ๒๕๖๐) เรื่อง หลักเกณฑ์ วิธีการและเงื่อนไขการรับรองห้องปฏิบัติการ (แก้ไขเพิ่มเติม ครั้งที่๑)[๓]ทั้งนี้ตั้งแต่บัดนี้เป็นต้นไปพิมพ์มาดา/ผู้จัดทำ๑๕ สิงหาคม ๒๕๖๐ปริญสินีย์/ตรวจ๖ กันยายน ๒๕๖๐[๑] ข้อ ๓ ๓.๑ แก้ไขเพิ่มเติมโดยประกาศคณะกรรมการการมาตรฐานแห่งชาติ ฉบับที่ ๑(พ.ศ. ๒๕๖๐)เรื่อง หลักเกณฑ์ วิธีการ และเงื่อนไขการรับรองห้องปฏิบัติการ (แก้ไขเพิ่มเติมครั้งที่ ๑)[๒] ราชกิจจานุเบกษาเล่ม ๑๒๘/ตอนพิเศษ ๑๑๑ ง/หน้า ๓๓/๒๖ กันยายน ๒๕๕๔[๓] ราชกิจจานุเบกษาเล่ม ๑๓๔/ตอนพิเศษ ๑๘๐ ง/หน้า ๒๖/๑๓ กรกฎาคม ๒๕๖๐